# Sinu &kde; konto

&kde; salvestab info sinu isiklike seadistuste kohta mitmesse erinevasse kohta:

- Peidetud kataloog `.kde` (pane tähele alguses olevat punkti), mis asub sinu kodukataloogis, sisaldab palju &kde; seadistustega faile. Mõned olulisemad alamkataloogid: `.kde/share/config` sisaldab üksikute rakenduste seadistustefaile, `.kde/Autostart` sisaldab viitu rakendustele, mis käivitatakse &kde; käivitamisel, ja `.kde/share/apps/tdeabc` sisaldab sinu aadressiraamatut.

- Keskkonnamuutujad `TDEDIR` ja `TDEDIRS` annavad &kde;le teada, kuhu failid on salvestatud. Tavaliselt on tarvis ainult määrata muutuja `TDEDIR` väärtuseks kataloog, kuhu &kde; on paigaldatud, kuid võib juhtuda, et oled mõned &kde; rakendused kuhugi mujale paigaldanud. Sellisel juhul tuleks kasutada muutujaat `TDEDIRS`. Määra muutujas `TDEDIRS` komadega eraldatult kõik kataloogid, mis sisaldavad &kde; rakendusi. Kui sul on näiteks &kde; rakendusi nii kataloogis `/usr/local/kde` kui ka `/home/phil/kde`, võid kasutada käsku `export TDEDIR=/usr/local/kde,/home/phil/kde` (kui kasutad bash-i) või `setenv TDEDIR=/usr/local/kde,/home/phil/kde` (kui kasutad sh'd).

## Lisainfo

- kde-for-administrators sisaldab rohkem infot &kde; kasutatavate kataloogide kohta.